【戰況R8】韋達：龍城強將心智仲係唔成熟
2024年05月19日 17:21
東網電視
更多新聞短片
第8場爆出冷門，「龍城強將」上仗跑1200米明顯速度跟唔到，今仗夠五班分數有1200米唔報，反而跑四班1400米，結果喺蔡明紹胯下爆出17倍冷門，而霍宏聲20倍「妙算高歌」跑第2，串成$1,650連贏。今場跑第3名為何澤堯「勁好運」，潘頓「勝意」跑第4，董明朗大熱門「新力好」放乾冇影。
賽後，為老牌馬主布魯士先生建嘅練馬師韋達表示，「龍城強將」成日唔好彩，上星期都係輸少少運，佢覺得隻馬拚後冇問題，所以今次增程跑1400米試下，覺得孭輕磅應該有幫助。「龍城強將」要啲形勢配合，今日雖然排外檔，但步速快兼留得到，拉士交出好好反應，嚴格嚟講可以扳到一哩，而隻馬心智仲係好唔成熟，應該仲有啲進步空間。
第8場賽果：14-11-8-7
二重彩賽果：14-11(最後賠率357)